Nu jā, par maršrutētājiem, kas ved cauri kapiem es tiešām neko gudrāku nepateikšu. Ilgtermiņa risinājums ir norādīt pareizas OSM vērības un labot pašus maršrutētājus, kuriem, piemēram, būtu jāzin par teritorijām, kurās nevajadzētu prioritizēt (kapi, industriāli, skolas, stāvvietas, utt.). Bet praktiski protams maršrutētāji pat `access=private` laukumus ar sētu ignorē un tikai uz pašiem ceļiem birkas skatās. (Piemēram, arī pa taisno caur  `smoothness=impassable` daudzi velo maršrutētāji mierīgi maršrutē.) OSM princips ir nekartēt maršrutētājiem dēļ to nepilnībām. Bet protams, praksē gan sanāk kā sanāk; es pats nezinu, kas kuros kapos ir atļauts. Grūti teikt, kas labāk - īslaicīgi maršrutētājiem noderīgi dati vai ilglaicīgi precīzākas nozīmes dati.

Pieminēšu par suņiem ir standarta birka `dog=no` (piemēram parkos vai rotaļu laukumos, kur mēdz būt zīmes vai plāksnes). Par sportošanu tādas standarta nav (un personīgi nekad neesmu redzējis aizliedzošas zīmes), bet teorētiski kaut kāds `sport=no` vai `running=no`. Teorētiski kaut kā tās birkas varētu izdomāt Latvijas kapiem. Protams, maršrutētāju, kas tos izmanto, laikam ir tik pat daudz kā to, kas izmantotu pat `access` - gandrīz ne cik...

Ja `access` vērtību atstāt, tad precīzi pēc tevis aprakstītā iespējams būtu vēl skaidrībai `access:signed=no` + `source:access=local_knowledge`, ja šeit zīmju nav, bet (nerakstīti) kārtības noteikumi pastāv.

Par teritoriju es personīgi drīzāk nepiekritīšu, ka vietas bez apbedījumiem neskaitās kā kapsētas teritorija. Daudziem kapiem ir "rezervēta" teritorija, bet esošie apbedījumi tos nesasniedz. Šeit pat ir sēta. Parasti gan nav tāds liels laukums kā šeit dienvidos. Wiki to ļoti īsumā min.[1] Es gan saprotu, ka ir vēlme nodalīt "šeit ir apbedījumi", bet OSM šādu birku pašlaik nepastāv. Man jau sen vēlme te iezīmēt `cemetery=sector` no shēmas - bet tad arī sanāks nedaudz neloģiski, ka kapsētas sektori ir ārpus kapsētas teritorijas. No otras puses, ja būtu sektori, tad būtu it kā skaidrs līdz kurienei ir plānotā teritorija un līdz kurienei tiek izmantots.

Principā man nav lielu iebildumu "samazināt" teritoriju līdz faktiskai izmantošanai, īpaši dienvidos. Bet ziemeļaustrumu-austrumu pusē un gar malām gan es tomēr kapsētu noteikti līdz sētai un pāri ceļiem "pabeigtu", jo kapsētas servisa ceļi tomēr OSM tiek iekļauti teritorijā (`access` tad uz tiem arī teorētiski atteicas) un tie daži metri līdz sētai arī nav kaut kā īpaši atdalīti.

[1] https://wiki.openstreetmap.org/wiki/Tag:landuse=cemetery#How_to_map